CELEX: 32010D0301
Language: ro
Date: 2010-05-25 00:00:00
Title: 2010/301/: Decizia Comisiei din 25 mai 2010 de modificare a Deciziei 2004/407/CE în ceea ce privește autorizarea importurilor de gelatină fotografică în Republica Cehă [notificată cu numărul C(2010) 3244]

27.5.2010   
            
            
               RO
            
            
               Jurnalul Oficial al Uniunii Europene
            
            
               L 128/9
            
         DECIZIA COMISIEI
   din 25 mai 2010
   de modificare a Deciziei 2004/407/CE în ceea ce privește autorizarea importurilor de gelatină fotografică în Republica Cehă
   [notificată cu numărul C(2010) 3244]
   (Numai textele în limbile cehă, engleză, franceză, germană și olandeză sunt autentice)
   (2010/301/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1774/2002 al Parlamentului European și al Consiliului din 3 octombrie 2002 de stabilire a normelor sanitare privind subprodusele de origine animală care nu sunt destinate consumului uman (1), în special articolul 4 alineatul (4) și articolul 32 alineatul (1) primul și al doilea paragraf,
   întrucât:
   
               (1)
            
            
               Regulamentul (CE) nr. 1774/2002 interzice importul și tranzitul de subproduse de origine animală și de produse prelucrate în Comunitate, cu excepția cazului în care acestea sunt autorizate în conformitate cu regulamentul menționat anterior.
            
         
               (2)
            
            
               Decizia 2004/407/CE a Comisiei din 26 aprilie 2004 privind normele sanitare și de certificare tranzitorii în temeiul Regulamentului (CE) nr. 1774/2002 al Parlamentului European și al Consiliului în ceea ce privește importul de gelatină fotografică din anumite țări terțe (2) prevede că Belgia, Luxemburg, Țările de Jos și Regatul Unit autorizează, în conformitate cu dispozițiile sale, importul de o anumită gelatină destinată exclusiv industriei fotografice (gelatină fotografică).
            
         
               (3)
            
            
               Decizia 2004/407/CE prevede că importul de gelatină fotografică este autorizat doar din țările terțe enumerate în anexa la decizia respectivă, și anume Japonia și Statele Unite.
            
         
               (4)
            
            
               Decizia 2004/407/CE, astfel cum a fost modificată prin Decizia 2009/960/CE a Comisiei (3), autorizează importurile de gelatină fotografică în Republica Cehă doar dintr-o fabrică specifică din Statele Unite. Republica Cehă a prezentat o nouă cerere de autorizare a importurilor de gelatină fotografică dintr-o nouă fabrică din Statele Unite. Republica Cehă a confirmat că se aplică, în scopul prevenirii riscurilor sanitare, condițiile stricte de canalizare prevăzute de Decizia 2004/407/CE.
            
         
               (5)
            
            
               Prin urmare, în așteptarea unei reexaminări a cerințelor tehnice privind importul de subproduse de origine animală în temeiul Regulamentului (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (Regulament privind subprodusele de origine animală) (4), este oportun să se permită Republicii Cehe să autorizeze importul de gelatină fotografică de la o nouă fabrică din Statele Unite ale Americii, cu condiția respectării condițiilor stabilite de Decizia 2004/407/CE.
            
         
               (6)
            
            
               Prin urmare, Decizia 2004/407/CE ar trebui modificată în consecință.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa I la Decizia 2004/407/CE se înlocuiește cu textul prevăzut în anexa la prezenta decizie.
   Articolul 2
   Prezenta decizie se aplică de la 1 mai 2010.
   Articolul 3
   Prezenta decizie se adresează Regatului Belgiei, Republicii Cehe, Marelui Ducat al Luxemburgului, Regatului Țărilor de Jos și Regatului Unit al Marii Britanii și Irlandei de Nord.
   
      Adoptată la Bruxelles, 25 mai 2010.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 273, 10.10.2002, p. 1.
   
      (2)  JO L 151, 30.4.2004, p. 11.
   
      (3)  JO L 330, 16.12.2009, p. 82.
   
      (4)  JO L 300, 14.11.2009, p. 1.
   
      ANEXĂ
      Anexa I se înlocuiește cu următoarele:
      
         
            „ANEXA I
            ȚĂRI TERȚE ȘI FABRICI DE PROVENIENȚĂ, STATE MEMBRE DE DESTINAȚIE, POSTURI DE CONTROL LA FRONTIERE DE LA PRIMA INTRARE ÎN UNIUNEA EUROPEANĂ ȘI FABRICI AUTORIZATE DIN INDUSTRIA FOTOGRAFICĂ
            
                        Țara terță de origine
                     
                     
                        Fabrici de proveniență
                     
                     
                        Statul membru de destinație
                     
                     
                        Punct de control la frontieră pentru prima intrare în Uniune
                     
                     
                        Fabrici autorizate din industria fotografică
                     
                  
                        Japonia
                     
                     
                        
                                    Nitta Gelatin Inc.
                                 
                              
                                    2-22 Futamata
                                 
                              
                                    Yao-City, Osaka
                                 
                              
                                    581-0024 Japonia
                                 
                              
                                    Jellie Co. Ltd
                                 
                              
                                    7-1, Wakabayashi 2-Chome,
                                 
                              
                                    Wakabayashi-ku,
                                 
                              
                                    Sendai-city, Miyagi,
                                 
                              
                                    982 Japonia
                                 
                              
                                    NIPPI Inc. Gelatin Division
                                 
                              
                                    1 Yumizawa-Cho
                                 
                              
                                    Fujinomiya City Shizuoka
                                 
                              
                                    418-0073 Japonia
                                 
                              
                     
                        Țările de Jos
                     
                     
                        Rotterdam
                     
                     
                        
                                    FUJIFILM Europe B.V.,
                                 
                              
                                    Oudenstaart 1
                                 
                              
                                    5047 TK Tilburg,
                                 
                              
                                    Țările de Jos
                                 
                              
                  
                        
                                    Nitta Gelatin Inc.
                                 
                              
                                    2-22 Futamata
                                 
                              
                                    Yao-City, Osaka
                                 
                              
                                    581-0024, Japonia
                                 
                              
                     
                        Regatul Unit
                     
                     
                        Liverpool Felixstowe
                     
                     
                        
                                    Kodak Ltd Headstone Drive, Harrow, MIDDX
                                 
                              
                                    HA4 4TY,
                                 
                              
                                    Regatul Unit
                                 
                              
                  
                        Republica Cehă
                     
                     
                        Hamburg
                     
                     
                        
                                    FOMA BOHEMIA spol. s r.o.
                                 
                              
                                    Jana Krušinky 1604
                                 
                              
                                    501 04 Hradec Králove,
                                 
                              
                                    Republica Cehă
                                 
                              
                  
                        Statele Unite ale Americii
                     
                     
                        
                                    Eastman Gelatine Corporation,
                                 
                              
                                    227 Washington Street,
                                 
                              
                                    Peabody, MA, 01960 SUA
                                 
                              
                                    Gelita North America,
                                 
                              
                                    2445 Port Neal Industrial Road
                                 
                              
                                    Sergeant Bluff, Iowa, 51054 SUA
                                 
                              
                     
                        Luxemburg
                     
                     
                        Anvers
                        Zaventem
                        Luxemburg
                     
                     
                        
                                    DuPont Teijin
                                 
                              
                                    Luxemburg SA
                                 
                              
                                    PO Box 1681
                                 
                              
                                    L-1016 Luxemburg
                                 
                              
                  
                        Regatul Unit
                     
                     
                        Liverpool
                        Felixstowe
                     
                     
                        
                                    Kodak Ltd
                                 
                              
                                    Headstone Drive, Harrow, MIDDX HA4 4TY,
                                 
                              
                                    Regatul Unit
                                 
                              
                  
                        Republica Cehă
                     
                     
                        Hamburg
                     
                     
                        
                                    FOMA BOHEMIA spol. s r.o.
                                 
                              
                                    Jana Krušinky 1604
                                 
                              
                                    501 04 Hradec Králove,
                                 
                              
                                    Republica Cehă”